lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en nl en en en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Alojā kopā ar kolektīviem no Lietuvas un Igaunijas ieskandināja Dziesmu un deju svētkus – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Alojā kopā ar kolektīviem no Lietuvas un Igaunijas ieskandināja Dziesmu un deju svētkus
Alojas novada dome22.05.201823.05.2018 Aktualitātes, Alojas kultūras nams, Alojas pagasts un pilsēta, Alojas sporta halle, Kultūra
Jau pavisam drīz Rīgā skanēs dziesma, rībēs deju solis un ar saviem darinājumiem dižosies tautas daiļamata meistari. Lai ieskandinātu XXVI Vispārējos latviešu Dziesmu un XVI Deju svētkus un atzīmētu Baltijas valstu simto gadskārtu, 19. maijā Alojas sporta hallē izskanēja koncerts “Manai dzimtenei”, kurā piedalījās ne tikai pašmāju kolektīvi, bet arī viesi no Lietuvas un Igaunijas.
Koncertā dziedāja Lähte sieviešu koris (diriģente Mall Türk) no Igaunijas un Šauļu Sauļus Sondecka mākslu ģimnāzijas tautas mūzikas ansamblis “JOVARELIS” (vadītāji R. Vaišnoriene, R. Daukantaitė un R.  Maroziene) no Lietuvas. Tāpat vairākas svētku dejas izdejoja Alojas kultūras nama vidējās paaudzes deju kolektīvs “Sānsolis” un jauniešu deju kolektīvs “Resgaļi” (vadītāja Maija Drozda), meistarību rādīja koklētāju ansamblis “Māriņa” un tautas mūzikas instrumentu ansamblis “Kokle”(vadītāja Anita Viziņa-Nīlsena) un jauktais koris “Ale” (diriģente Agra Jankovska). Koncertprogrammu papildināja kaimiņu novada pašdarbnieku sniegums Pociema pūtēju orķestra (diriģents Viesturs Ozols) un Ainažu kora “Krasts” izpildījumā (diriģente A.Jankovska), bet savus darinājumus izstādē rādīja tautas lietišķās mākslas studija “Staicele” meistari.
Svētku koncertu Alojā atklāja ar triju Baltijas valstu himnu atskaņošanu, bet pēc tam klātesošos uzrunāja Alojas novada domes priekšsēdētājs Valdis Bārda. Viņš savā runā uzsvēra dziesmu un deju svētku nozīmi un latvisko tradīciju saglabāšanu, kā arī pateicās kolektīviem un to vadītājiem par ieguldīto darbu, gatavojoties lielajiem svētkiem Rīgā. Katrs kolektīva vadītājs no domes priekšsēdētāja rokām saņēma alojietes darinātās piespraudes.
Koncerts bija veltīts ne tikai latviešu dziesmai un dejai, bet arī Baltijas valstu simtajai gadskārtai. Pirms kolektīvu uzstāšanās pasākuma vadītāji Rihards Būda un Inga Neimane klātesošajiem atgādināja to, cik svarīga visos laikos bijusi un arvien ir baltiešu – latviešu, lietuviešu un igauņu – pleca sajūta, atbalsts un vienotība. Svētku koncertā patiesi sajutām kaimiņvalstu neviltoto draudzību, izdziedot un izdejojot tautu dziesmas.
Zīmīgi, ka tieši todien apritēja 177. gadskārta kopš pasaulē nāca pirmo trīs Vispārējo latviešu dziedāšanas svētku virsdiriģents un mūsu novadnieks Indriķis Zīle, kurš daļu sava mūža pavadīja Tērbatā, tagadējā Tartu, bet apglabāts Tartu kapsētā. Koncerta izskaņā, izmantojot izdevību, alojieši ar igauņu kora starpniecību nosūtīja ziedus nolikšanai Zīles atdusas vietā, kā sveicienu novadniekam dzimšanas dienā.
Valsts simtgade ir mūsu paaudzes iespēja lepni un priecīgi svinēt valsts simto dzimšanas dienu, stāstīt Latvijas stāstu un veidot nākotnes Latviju. Viens no stāstiem, ko alojieši valsts simtajā gadā vēlas aktualizēt un izstāstīt līdz galam, ir Kārļa Zāles veidotā pieminekļa, kas veltīts Latvijas atbrīvošanas cīņās kritušajiem alojiešiem, pārvešana mājās Alojā. Latvijas pirmās brīvvalsts laikā pieminekļa uzstādīšanu izjauca padomju okupācija. Pēc Otrā pasaules kara tas nonāca Grobiņas novada Medzē, Sarkanās armijas karavīru brāļu kapos Kapsēdē.
Lai turpināt alojiešu savulaik uzsāktās ieceres īstenošanu un dotu iespēju ikvienam alojietim līdzdarboties pieminekļa atgūšanas procesā, biedrība “Alojas novada attīstība” nolēmusi uzsākt ziedojumu vākšanu. Pasākumā biedrības priekšsēdētāja Inga Mauriņa-Kaļva apliecināja, ka katrs ziedotājs kā pateicību saņems īpašu grāmatzīmi, bet tie, kuri nolems ziedot vairāk kā piecdesmit eiro, saņems apliecinājumu, kas tiks reģistrēts. Vēlāk reģistrs tiks nodots Alojas muzejā, kur to glabās kā nozīmīgu vēstures dokumentu. Ziedojumu vākšana norisināsies visas vasaras garumā dažādos pasākumos.
Īpaši emocionāls un vienojošs brīdis bija koncerta noslēgumā, kad kolektīvi roku rokā sadevušies vienojās dziesmā “Atmostas Baltija”.
Liānas Lilenblates-Sipko teksts un foto
← Aicina uz informatīvu sanāksmi par K.Zāles pieminekļa pārvešanu mājās Alojā
Alojas Mūzikas un mākslas skolā uzņems jaunus audzēkņus →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.